-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
महिला अधिकारी मन ऑटोचालक अऊ रेंगइया महिला ल पिटिन, छत्तीसगढ़ी में पढ़व अउ खबर
By
छत्तीसगढ़ी खबर | Published On: 7 Jun, 2018 | 7:02 PM GMT 05:30+
►रायपुर म RPF के तीन महिला अधिकारी मन के संग एक ऑटोचालक के बिवाद हो गिस। जेकर वीडियो वायरल होत हे। वीडियो म तीन महिला अधिकारी एक युवक के संग कउनो बात म बहस करत रहिन, ये दउरान एक महिला अधिकारी ह युवक ल थप्पड़ मार दिस, उहें ये बिवाद के बीच उहां ले रेंगइया महिला ह वीडियो बनाए के कोसिस करिस। जेकर ले महिला अधिकारी मन ह महिला ल थप्पड़ जड़ दिन।
►सरगुजा म कांग्रेस ह 3 दिवसीय संकल्प शिविर के आयोजन करिस। ये दउरान कांग्रेसी मन सरकार उपर जमके निसाना साधिन, संग ही मउजूदा सरकार उपर कई गंभीर आरोप घलो लगाइस। बता दन कि प्रदेस कांग्रेस के कार्यकारी अध्यक्ष शिव डहरिया ह भाजपा ल भ्रस्ट पार्टी कहत चोर पार्टी तक कह दिस, उहें मंच म बइठे कांग्रेस के बरिस्ठ नेता सत्यनारायण शर्मा ह अपन कार्यकर्ता मन ल संबोधित करत हुए कहिस कि.... किसान मन ल नकली खाद अऊ बीज बांटे जात हे, फेर सरकार कउनो कार्रवाई नइ करत हे। ओहर एमा सरकार के साठगांठ के आरोप घलो लगाए हे।
► गरियाबंद के कोपरा म बुधवार के मुख्यमंत्री के सुवागत सभा के दउरान बिरोध करे बर पहुंचे कांग्रेस के पूर्व जिला अध्यक्ष बाबूलाल साहू सहित 7 लोगन मन ल पुलिस ह गिरफ्तार करिस। संग ही जम्मो झन के खिलाफ कार्रवाई करत हुए कोर्ट भेजिस। जिहां ले सातों आरोपी ल जेल भेज दे गे हे। उहें बाबूलाल साहू ह कहिस कि बीजेपी सरकार ह अपन चुनई वादा पूरा नइ करिस एकर बर ओहर अपन बिरोध जताइस।
► कवर्धा के वनांचल इलाका के लोगन मन पानी बर तरसत हे। इहां लइका सियान जम्मो ग्रामीन पहाड़ी रद्दा ले तीन किलोमीटर रेंगत चलके झिरिया के पानी ले प्यास बुतात हें, उहें जिला प्रसासन ह गर्मी के सुरुआती दिन ले ही बिसेस योजना बनाके जलसंकट ले निपटे के तइयारी करे रहिस, फेर जम्मो योजना खाली कागज तक ही सीमित रह गिस। उहें अधिकारी मन के कहिना हे कि वनांचल म पानी के समस्या ल देखत हुए बिसेस कार्ययोजना बनाए गे हे। जेकर ले ये गांव म बोर खना के जलसंकट दूर करे के प्रयास करे जात हे, संग ही अन्य जल स्त्रोत जइसे झिरिया, कुंआ के घलो बिस्तार करके जल्दी ही पानी के समस्या ले छुटकारा दिलाए के बात कहत हे।
► सूरजपुर के पटना गांव म कांग्रेस कार्यकर्ता मन संकल्प सिविर के आयोजन करिस। जेमा प्रदेश कांग्रेस प्रभारी पीएल पुनिया,नेता प्रतिपक्ष टीएस सिंहदेव समेत कई नेता सामिल होइन। बता दन कि कांग्रेस अवइया चुनई ल देखत हुए जम्मो बिधानसभा क्षेत्र म संकल्प सिविर आयोजित करत हे। सिविर म पीएल पूनिया ह जम्मो कार्यकर्ता मन ल एकजुट होके चुनइ लड़े अऊ बड़े संख्या म जीत दर्ज करे के बात कहिस। बता दन कि संकल्प सिविर के माध्यम ले कांग्रेस कार्यकर्ता मन ल बिधानसभा चुनई म जीत बर संकल्पित करे जात हे। संग ही हर पुलिंग बूथ म कार्यकर्ता मन के नियुक्ति करे जात हे।
INH News
Title For Web: Woman officer beaten by auto driver in Raipur, Chhattisgarhi news
unk awa_Deva hne_Deva ces_Latn eng_Latn hne_Deva hne_Deva hne_Deva hne_Deva hne_Deva eng_Latn eng_Latn